Meroscelisus

Se systematisk inndeling

Meroscelisus er en slekt av biller som hører til familien trebukker (Cerambycidae).

Utseende 
Middelsstore (19-28 millimeter), brune til svarte trebukker. Hodet er firkantet med en bred, V-formet fure i pannen, fasettøynene ganske små. Antennene er forholdsvis kraftige, ikke sagtakkede og kortere enn kroppen. Pronotum er bredere enn langt, med en tann midt på hver sidekant, bak denne markert innbuktet. Dekkvingene er bredest i midten, smalere ved roten, "skuldrene" omtrent rettvinklede. De er fint punkterte og har gjerne én enkelt, ofte utydelig, lengderibbe.

Utbredelse 
Slekten er utbredt i den sørlige delen av Sør-Amerika. Alle artene forekommer i det sørlige Brasil, et par av dem går også inn i Paraguay og Argentina.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Meroscelisini Thomson, 1861
 Slekten Meroscelisus Audinet-Serville, 1832
 Meroscelisus apicalis White, 1853 - sørlige Brasil
 Meroscelisus opacus Buquet, 1860 - sørlige Brasil
 Meroscelisus servillei Thomson, 1865 - sørlige Brasil, Paraguay, nordlige Argentina
 Meroscelisus thoracicus Campos Seabra, 1942 - sørlige Brasil
 Meroscelisus violaceus Audinet-Serville, 1832 - sørlige Brasil, Paraguay
 Meroscelisus zikani Melzer, 1919 - sørlige Brasil

Kilder 
 Liste over artene
 Prioninae of the World - Meroscelisini

Eksterne lenker 
 

Prioninae
Biller formelt beskrevet i 1832
Dyr formelt beskrevet av Jean Guillaume Audinet-Serville